Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1. Odhad dopadov na verejné financie
Navrhovaný materiál zakladá nároky na financovanie zo štátneho rozpočtu. Zabezpečenie plnenia článku č. 62 nariadenia Rady (ES) č. 1083/2006 a článku č. 61 nariadenia Rady (ES) 1198/2006 a nadväzujúcich úloh orgánu auditu pre štrukturálne fondy, Kohézny fond a Európsky fond pre rybné hospodárstvo na programové obdobie 2007 - 2013 si vyžiada náklady na softvérové vybavenie na výber vzorky operácií, výkon externých auditov prostriedkov EÚ a výpočtovú techniku pre zamestnancov orgánu auditu. 
Uvedené náklady budú prednostne hradené z OP Technická pomoc. Z kapitoly štátneho rozpočtu Ministerstva financií SR bude hradené spolufinancovanie vo výške 15 %. Odhadované náklady sú uvedené v nasledujúcom prehľade:

P. č.	Položka	Celková cena v Sk bez DPH	Spolufinancovanie zo ŠR v Sk bez DPH	Obdobie	
1.	Dodanie a servis softvérového systému pre výber vzorky operácií a vykonanie rizikovej analýzy 	8 000 000	1 200 000	2008 – 2014	
2.	Poskytnutie poradenských služieb a zabezpečenie výkonu externých auditov prostriedkov EÚ	20 500 000	3 075 000	2008 – 2010	
3.	Dodávka a servis výpočtovej techniky (hardvér) pre zamestnancov orgánu auditu na MF SR	1 500 000	225 000	2008 – 2009	

Materiál nebude mať finančné dôsledky na rozpočty obcí a vyšších územných celkov (samosprávnych krajov), Sociálnej poisťovne, zdravotných poisťovní a Národného úradu práce, Fondu národného majetku Slovenskej republiky a Slovenského pozemkového fondu.

2. Odhad dopadov na obyvateľov, hospodárenie podnikateľskej sféry a iných právnických osôb
Navrhovaný materiál nebude mať priamy ani nepriamy dopad na občanov Slovenskej republiky. 

3. Odhad dopadov na životné prostredie 
Navrhovaný materiál nebude mať priamy ani nepriamy dopad na životné prostredie Slovenskej republiky. 

4. Odhad dopadov na zamestnanosť
Navrhovaný materiál nebude mať dopad na zamestnanosť. 

5. Analýza vplyvov na podnikateľské prostredie
Navrhovaný materiál nebude mať dopad na podnikateľské prostredie.